**AJR** היא להקת אינדי פופ אמריקאית המורכבת משלושת האחים, אדם, ג'ק וראיין מאט (מצגר). האחים כותבים, יוצרים ומלחינים את המוזיקה שלהם בחדר המגורים בדירתם בצ'לסי, מנהטן. הסגנון המוזיקלי שלהם תואר כ"אלקטרוני", ומשלב בתוכו אלמנטים של פופ, דו-וופ ודאבסטפ.

מקור השם
--------

השם "**AJR**", מקורו בראשי תיבות שמותיהם הפרטיים של שלושת האחים, אדם, ג'ק וראיין (**A**dam, **J**ack, **R**yan).

קריירה
------

### 2005-2013: הקמת הלהקה, "I'm Ready"

בתחילת דרכם, החלו האחים להפיק מוזיקה משלהם בחדר המגורים בדירתם בצ'לסי, מנהטן, ניו יורק, תוך התמקדות במוזיקת אינדי-פופ. הם החלו להופיע בסביבות שנת 2006, באזור הסנטרל פארק ובפארק סקוור בוושינגטון. תחילה, ג'ק ניגן במפוחית, ראיין ניגן בפסנתר ואדם ניגן על גיטרה בס. כיום הם מנגנים בכלי נגינה שונים. הם החלו בביצועי קאברים לשירים, אולם כעת הם מלחינים מוזיקה מקורית, המושפעת ממוזיקאים כמו הביץ' בויז, סיימון וגרפונקל, ומפייר ויקנד, ג'ון בליון, Imagine Dragons, הביטלס, קניה וסט, מאקלמור ו-Twenty One Pilots.

בנובמבר 2012, שלח ראיין בטוויטר קישור לשיר "I'm Ready" לכ-80 מפורסמים, בהם הזמרת האוסטרלית סיה פרלר. פרלר אהבה את השיר, ויצרה קשר עם סטיב גרינברג, לשעבר נשיא קולומביה רקורדס ומייסדה של S-Curve רקורדס, שהחל לשמש כמנהל שותף שלהם. סינגל הבכורה של הלהקה, "I'm Ready", יצא לאור ב-22 באוגוסט 2013. הסינגל כולל דגימה מקולו של בובספוג מכנסמרובע, הקורא שוב ושוב באמרת הכנף שלו, "אני מוכן", מתוך פרק הבכורה של סדרת האנימציה. השיר התנגן בתחנות Top 20 on 20 ו-Hits 1 של רדיו Sirius XM. בהמשך ביצעה הלהקה את השיר ב-Good Day New York וב-Big Morning Buzz של VH1.

### 2014–2015: *Infinity*,‏ *Living Room*

בזכות הופעות הרחוב שקיימו, רכשו האחים ציוד מוזיקלי ויצרו את אלבומם הראשון, *Living Room* ("סלון"), שכן את השירים באלבום יצרו בסלון ביתם. ב-23 בספטמבר 2014 הוציאה הלהקה את המיני-אלבום הראשון שלה, *Infinity*, המכיל 5 רצועות, בהן הסינגל המוביל "Infinity". המיני-אלבום יצא לאור במקום אלבום הבכורה שלהם, *Living Room*, שתאריך הוצאתו נדחתה ל-3 במרץ 2015.

### 2016–2018: *The Click*

ב-16 בספטמבר 2016 הוציאו האחים לאור את המיני-אלבום השלישי שלהם, ששמו *What Everyone's Thinking*, הכולל את הסינגל המוביל "Weak", אותו כתבה הלהקה ביום אחד, תוך שעות בודדות. הסינגל זכה לתואר פלטינה בארצות הברית, קנדה, נורווגיה, הולנד, בלגיה, גרמניה, איטליה, שוודיה ואוסטרליה, וצבר למעלה מ-610 מיליון השמעות בספוטיפיי. ב-9 ביוני 2017 הוציאה הלהקה הוציאה את אלבום האולפן השני שלה, *The Click*, ונכללו בו הסינגלים "Weak",‏ "Drama" ו-"Sober Up", בהשתתפות המוזיקאי ריברס קוומו, שכתב יחד איתם את השיר. "Sober Up" הגיע למקום הראשון במצעד הסינגלים האלטרנטיביים של Mediabase. בהמשך, הכריזה הלהקה על סיבוב ההופעות לקידום האלבום, *The Click Tour*.

גרסת הדלוקס של *The Click* פורסמה ב-21 בספטמבר 2018, וכללה את הרצועות "Role Models", "Normal", הסינגל "Burn the House Down", שהגיע למקום השני במצעד הסינגלים האלטרנטיביים של Mediabase, וכן הגרסה האקוסטית לסינגל "Pretender", שהיה שיתוף פעולה של הלהקה עם אמן ה-EDM סטיב איוקי והראפר האמריקאי ליל יאכטי.

### 2019: *Neotheater*

ב-30 בינואר 2019 הוציאה הלהקה את "100 Bad Days", הסינגל המוביל באלבומם העתידי, *Neotheater*. הווידאו קליפ הנלווה יצא לאור ב-8 במרץ. השיר נכלל בפלייליסט "Playlist by ME!" של הזמרת-יוצרת האמריקאית טיילור סוויפט באפל מיוזיק, ומילותיו, "maybe a hundred bad days made a hundred good stories, a hundred good stories make me interesting at parties", שימשו כתיאור הפלייליסט. ב-5 במרץ פרסמה הלהקה טיזר לסינגל השני, "Birthday Party". ב-11 במרץ הכריזה הלהקה על אלבום אלבום האולפן השלישי שלהם, *Neotheater*, וכי ייצא ב-26 באפריל. באותו היום, ביצעו את הסינגל המוביל בג'ימי קימל לייב והוציאו את הסינגל השני. הסינגל השלישי, "Dear Winter", יצא לאור ב-5 באפריל, והווידאו קליפ שלו יצא בהמשך אותו יום. עם צאתו, הגיע האלבום לראש מצעד האלבומים האלטרנטיביים ומצעד אלבומי הרוק של בילבורד, ולמקום השמיני בבילבורד 200. ב-25 באוקטובר פרסמה הלהקה את "Winter Winter 2.0", גרסה מחודשת ובעלת הפקה שונה של השיר המקורי.

### 2020–2022: *OK ORCHESTRA*

ב-12 בפברואר פורסם "Bang!", ששימש כסינגל המוביל מתוך אלבומה הרביעי של הלהקה, *OK Orchestra*. האלבום יצא לאור ב-26 במרץ 2021.

לקראת סוף 2021 החלו משתמשים בפלטפורמת שיתוף המדיה "טיקטוק" לעשות שימוש בשיר "The Good Part", מתוך אלבומם השני, לסרטונים שונים. במקביל, צבר השיר פופולריות ברשתות הסטרימינג. כתוצאה מכך, החליטה הלהקה להוציא את השיר כסינגל, כארבע שנים לאחר צאתו הרשמית כרצועה באלבום. בנוסף, פרסמה הלהקה וידאו קליפ לשיר, בו מבצעת הלהקה את השיר על במת תיאטרון, ולאורכו מתנגנים סרטונים שונים מילדותם. בשנת 2022 צבר גם השיר "World's Smallest Violin", מאלבומם הרביעי, פופולריות בטיקטוק, וחצה את רף ה-100 מיליון השמעות בספוטיפיי.

ביוני 2022 רמזה הלהקה בטוויטר כי הם עובדים על אלבומם החמישי. ב-29 ביולי 2022 פרסמה הלהקה את הסינגל "I Won't", לצד וידאו קליפ.

**2023: The Maybe Man**

הלהקה פירסמה את שמו של האלבום החמישי: The maybe man שכולל בתוכו כמה סינגלים ששוחררו לפני יציאתו של האלבום.

במקור AJR הודיעו שהאלבום יצא ב-3 לנובמבר 2023 אך לאחר מכן הודיעו שהם דוחים אותו בשבוע ל-10 בנובמבר.

חיים אישיים
-----------

האחים הם ממוצא יהודי, ומתארים עצמם כ"יהודים מבחינה תרבותית". הוריהם עובדים כאדריכלים.

דיסקוגרפיה
----------

### אלבומי אולפן

* 2015: *Living Room*
* 2019: *The Click*
* 2019: *Neotheater*
* 2021: *OK Orchestra*
* 2023: The maybe man

קישורים חיצוניים
----------------

ויקישיתוף מדיה וקבצים בנושא **AJR** בוויקישיתוף
* 

* אתר האינטרנט הרשמי של AJR (באנגלית)
* AJR, ברשת החברתית פייסבוק

* AJR, ברשת החברתית אקס (טוויטר)

* AJR, ברשת החברתית אינסטגרם

* AJR, ברשת החברתית טיקטוק

* AJR, סרטונים בערוץ היוטיוב

* AJR, באתר אייטונס (באנגלית)

* AJR, באתר ספוטיפיי

* AJR, באתר סאונדקלאוד (באנגלית)

* AJR, באתר Last.fm (באנגלית)

* AJR, באתר AllMusic (באנגלית)

* AJR, באתר MusicBrainz (באנגלית)

* AJR, באתר דיזר

* AJR, באתר Discogs (באנגלית)

* AJR, באתר Songkick (באנגלית)

* AJR, באתר Genius

* AJR, באתר בילבורד (באנגלית)

הערות שוליים
------------

1. 1 2 3 4 5 6 7 8 9 10  AJR Brothers Wiki, fandom
2. 1 2 3 4 5 6  (Neotheater (album, FANDOM
3. ↑   AJR - The Good Part (Official Video), סרטון באתר יוטיוב (אורך: 3:15)
4. ↑  Sarah, Is Ajr Jewish?, www.chicagojewishnews.com (באנגלית אמריקאית)

| AJR |
| --- |
| דיסקוגרפיה |
| אלבומי אולפן | *Living Room* • *The Click* • *Neotheater* • *OK Orchestra* |
| *Living Room* | "I'm Ready" • "Woody Allen" • "Infinity" • "Thirsty" |
| *The Click* | "Weak" • "Drama" • "Sober Up" • "The Good Part" • "Burn the House Down" |
| *Neotheater* | "100 Bad Days" • "Birthday Party" • "Dear Winter" |
| *OK Orchestra* | "Bang!" • "Bummerland" • "My Play" • "Way Less Sad" • "World's Smallest Violin" |
| שיתופי פעולה | "Pretender" • "All My Favorite Songs" |
| סינגלים שלא מתוך אלבום | "The Lotto"‏ • "Let the Games Begin" • "I Won't" |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 7133 6599
* MusicBrainz: 2eb55bd9-cfbf-44fd-a5da-92dd825284c7

 |